Lav et referat af nedenstående tekst:

Tekst:
Søndag bliver en varm omgang i det nordjyske, hvor temperaturen kommer op på mellem 27 og 28 grader. Flere nordjyder er gået på ferie, eller holder en fortjent weekend, og derfor kan mange fristes til at være ude i det gode vejr hele dagen, men det kan altså godt betale sig at huske på nogle ting, inden man bevæger sig ud i solen. For UV-indekset er nemlig på seks, hvilket er det andet højeste i Danmark, og det betyder også, at chancen for at blive forbrændt er markant større. - Det afhænger selvfølgelig meget af ens hudtype, men hvis man har en gennemsnitlig dansk-hudtype, så kan man altså kun være en halv time i solen uden solcreme, før man begynder at blive forbrændt, forklarer Peter Dalum, der er projektchef for sol- og alkoholkampagner hos Kræftens Bekæmpelse. Skal man være rød, før man bliver brun? Mange mennesker er tilbøjelig til at tro, at man skal blive rød, før man bliver brun, men der altså blot en myte, ifølge Peter Dalum. - Der sker to forskellige processer i kroppen, når man bliver brun, og når man bliver rød. Så den der myte om, at man skal blive brun, før man bliver rød, er ikke korrekt, konstaterer han og fortsætter. - Når vi bliver forbrændt, så er det en betændelsestilstand i vores krop. Det er fordi, vores krops naturlige reparation ikke kan følge med. Flere har nok også hørt, at man kan ende med at få hudkræft i værste tilfælde, hvis man bliver forbrændt. Og selvom det ikke er helt så simpelt, så er der alligevel noget sandhed i det. - I princippet er det to forskellige ting, men det er klart, at jo mere du udsættes for UV-stråling, jo større chance er der for at få DNA-skader, som senere kan udvikle sig til kræft, pointerer Peter Dalum. Det bedste råd Når solen titter frem i det kolde nord, så er det også med at udnytte det, og det er ikke fordi, at man skal holde sig helt fra solen. Dog er der nogle gode råd til, hvordan man kan beskytte sig selv og sine børn bedst muligt mod solen og UV-strålerne. - Vi plejer at sige; Skygge, solcreme og solhat. - Det er vigtigt, at man sørger for at der er skygge til børnene, for børn går faktisk automatisk i skygge, hvis det er der, for mange børn ikke synes, det er behageligt at sidde i solen. Derudover er det en god ide, at man selv går i skygge i løbet af dagen og måske især i tidsrummet fra klokken 12 til klokken 15, for der er solen på sit højeste, forklarer Peter Dalum. Når det kommer til solcremen, så er det ikke et uvant råd. Vi er nok mange, der har fået at vide gennem hele livet, at vi lige skulle huske at få den på, og Peter Dalum gør ingen undtagelse i det. Dog kan man også beskytte sin huden på andenvis, hvis solcremen ikke helt er nok. - Man skal huske solcfremen, men det kan også være en god ide at tage beskyttende tøj på for eksempel en solhat, en skjorte eller en trøje. Hvis man for eksempel går rundt eller sidder samme sted i lang tid, så vil ens skuldre og ansigt oftest være mere udsat end måske ens mave. Så det er en god ide at beskytte sig med noget tøj også, pointerer han.

Referat:
Selvom det er tiltrækkende at bruge hele dagen i solen, så kan det være en god ide at tænke sig godt om, inden man bevæger sig udenfor.